《次韵袁德夫春日书事二首》
宋代·郭印

满眼烟光困不胜，群红委地绿堆林。
空庭鸟下簿书退，小院燕归帘幙深。
千里故人萦午梦，一樽新酒隔春岑。
多情柳外莺声啭，似向东风写客心。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。